Preşedintele Klaus Iohannis a solicitat, marţi, premierului Viorica Dăncilă şi ministrului Muncii, Lia Olguţa Vasilescu, clarificări cu privire la legea salarizării, arătând că există categorii de angajaţi nemulţumiţi şi manifestări sindicale, informează Agerpres.





"Am dorit, aşa cum am convenit împreună, să avem o discuţie pe tema salarizării fiindcă lucrurile au evoluat şi, după un prim trimestru de aplicare a legii, cred că putem să tragem primele concluzii. Pe de altă parte, vedem că există categorii de salariaţi nemulţumiţi, vedem că există manifestări sindicale şi vreau să mă edificaţi", a spus Iohannis, la începutul întâlnirii.





Preşedintele Klaus Iohannis s-a întâlnit marţi, la Palatul Cotroceni, cu premierul şi cu ministrul Muncii pentru discuţii privind efectele aplicării legislaţiei referitoare la salarizarea bugetarilor.



